laion/Wikipedia-Exotic huggingface dataset:
সনি আট

সনি আট হল সনি নেটওয়ার্কের আওতাধীন বাংলা প্রিমিয়াম বিনোদনমূলক চ্যানেল। বর্তমানে ভারতের পশ্চিমবঙ্গে ৪.৯১ মিলিয়ন বাড়িতে এটি দেখা হয়। চ্যানেলটির উল্লেখযোগ্য অনুষ্ঠানের ভিতরে যেমন: সিআইডি , আদালত, আহট, কোনটা সত্যি কোনটা দুর্ঘটনা, ক্রাইম প্যাট্রোল দস্তক , সিআইডি কলকাতা ব্যুরো ইত্যাদি অনুষ্ঠানগুলির পাশাপাশি বাংলা চলচ্চিত্রও দেখানো হয়। এছাড়া বিভিন্ন স্পোর্টস ইভেন্ট বাংলা ধারাবিবরণী সহকারে দেখানো হয়েছে এই চ্যানেলে। সনি টেলিভিশন আহট "SET to premiere 'Aahat 2' on 19 November"। Indiantelevision। সংগ্রহের তারিখ ১৬ নভেম্বর ২০০৪।  "Crime never pays"। The Hindu। সংগ্রহের তারিখ এপ্রিল ২০, ২০১২।  অফিসিয়াল ওয়েবসাইট ওয়েব্যাক মেশিনে আর্কাইভকৃত ৭ এপ্রিল ২০১৪ তারিখে
অ্যানিমাল প্ল্যানেট (ভারত)

অ্যানিমাল প্ল্যানেট হল একটি ভারতীয় টেলিভিশন চ্যানেল যেটি ২৯ মার্চ ১৯৯৯ হতে সম্প্রচার কার্যক্রম শুরু করে। উদ্বোধনের তারিখ একাধিকবার পেছানোর কারণে চ্যানেলটি উদ্বোধন হতে কয়েকমাস দেরি করে। ২০০৮ সালের ১ এপ্রিল থেকে চ্যানেলটি হিন্দি ভাষায় অডিও ফিড প্রবর্তন করে। ২০০৮ সালের ১লা অক্টোবর থেকে চ্যানেলটি তার বর্তমান লোগোটি ধারণ করে। বতর্মানে চ্যানেলটি ভারতের ডিজিটাল কেবল এবং ডিটিএইচ সংযোগ থেকে ইংরেজি এবং হিন্দি ভাষার অডিও ফিডসহ দেখতে পাওয়া যায়। ন্যাশনাল জিওগ্রাফিক চ্যানেল ন্যাশনাল জিওগ্রাফিক চ্যানেল (এশিয়া) ন্যাশনাল জিওগ্রাফিক চ্যানেল (ভারত) ডিসকভারি চ্যানেল ফক্স ট্রাভেলার
বাংলা টিভি চ্যানেলের তালিকা

এই নিবন্ধটিতে বাংলা ভাষায় প্রচারিত বিভিন্ন দেশের টেলিভিশন চ্যানেলের তালিকা উল্লেখ করা হয়েছেঃ এটিএন বাংলা বাংলা টিভি চ্যানেল এস বাংলাদেশের বেতার কেন্দ্রের তালিকা "Star Sports launches dedicated Bengali sports channel, Star Sports1 Bangla - Exchange4media"। Indian Advertising Media & Marketing News – exchange4media (ইংরেজি ভাষায়)। সংগ্রহের তারিখ ২০২২-১১-৩০।  Bangladeshi TV channels Full List Bangladeshi TV Channels ওয়েব্যাক মেশিনে আর্কাইভকৃত ২৬ সেপ্টেম্বর ২০২০ তারিখে
এডউইন হাওয়ার্ড আর্মস্ট্রং

এডউইন হাওয়ার্ড আর্মস্ট্রং একজন মার্কিন প্রকৌশলী এবং উদ্ভাবক। তাকে রেডিওর ইতিহাসে সবচেয়ে প্রভাবশালী উদ্ভাবক বলা হয়। তিনি উপস্নাতক শিক্ষার্থী থাকাকালীন সময়ে রিজেনারেটিভ সার্কিট আবিষ্কার করেন এবং ১৯১৪ সালে প্যাটেন্ট করান। তিনি ১৯২২ সালে সুপার-রিজেনারেটিভ সার্কিট এবং ১৯১৮ সালে সুপারহেটেরোডাইন রিসিভার আবিষ্কার করেন। তিনি ফ্রিকোয়েন্সি মড্যুলেশন রেডিও এরও আবিষ্কারক। তিনি ৪২টি প্যাটেন্টের অধিকারী এবং অসংখ্য পুরস্কার লাভ করেন। এসব পুরস্কারের মধ্যে রয়েছে প্রথম আইইই মেডেল অব অনার। আর্মস্ট্রং ১৮৯০ সালের ১৮ ডিসেম্বর নিউ ইয়র্ক সিটিতে জন্মগ্রহণ করেন। Tsividis, Yannis (Spring ২০০২)। "Edwin Armstrong: Pioneer of the Airwaves"। Columbia Magazine। Living Legacies: Great Moments and Leading Figures in the History of Columbia University। New York: Columbia University। সংগ্রহের তারিখ ডিসেম্বর ১২, ২০১০।  http://www.madehow.com/inventorbios/12/Edwin-Howard-Armstrong.html http://www.k3dav.com/edwinhowardarmstrong.htm http://www.britannica.com/EBchecked/topic/35567/Edwin-H-Armstrong http://biography.yourdictionary.com/edwin-howard-armstrong http://www.ieeeghn.org/wiki/index.php/Edwin_H._Armstrong http://www.oldradio.com/archives/people/armstrong.htm "সংরক্ষণাগারভুক্ত অনুলিপি"। ১৭ এপ্রিল ২০১৪ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১৪।  http://users.erols.com/oldradio/ehabio.htm "সংরক্ষণাগারভুক্ত অনুলিপি"। ১৫ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১৪।  "সংরক্ষণাগারভুক্ত অনুলিপি"। ৯ মে ২০০৮ তারিখে মূল থেকে আর্কাইভ করা। সংগ্রহের তারিখ ১৮ এপ্রিল ২০১৪।
ফ্লয়েড ডান

ফ্লয়েড ডান একজন তড়িৎ প্রকৌশলী। ফ্লয়েড ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে তড়িৎ প্রকৌশলে বিএস, এমএস এবং পিএইচডি ডিগ্রি লাভ করেন যথাক্রমে ১৯৪৯, ১৯৫১ এবং ১৯৫৬ সালে। তিনি ইউনিভার্সিটি অফ ইলিনয় অ্যাট আর্বানা-শ্যাম্পেইন এ ১৯৫৫ সালে শিক্ষক হিসেবে যোগদান করেন। তিনি ১৯৬৫ সালে অধ্যাপক হন এবং ১৯৯৫ সালে অবসর গ্রহণ করেন। তিনি ১৯৭৭ থেকে ১৯৯৫ সাল পর্যন্ত বায়োঅ্যাকুস্টিকস রিসার্চ ল্যাবরেটরীর পরিচালক ছিলেন এবং ১৯৭৮ থেকে ১৯৮২ সাল পর্যন্ত বায়োইঞ্জিনিয়ারিং ফ্যাকালতির চেয়ারম্যান ছিলেন। ফেলো, ইনস্টিটিউট অফ ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স, ফেলো, অ্যাকুস্টিক্যাল সোসাইটি অব আমেরিকা (ASA), ফেলো, আমেরিকান ইন্সটিটিউট অব আল্ট্রাসাউন্ড ইন মেডিসিন, ফেলো, আমেরিকান অ্যাসসিয়েশন ফর দ্য অ্যাডভান্সমেন্ট অব সায়েন্স, ফেলো, ইন্সটিটিউট অব অ্যাকুস্টিকস (LTK), ফেলো, আমেরিকান ইন্সটিটিউট অব ইঞ্জিনিয়ারিং ইন মেডিসিন অ্যান্ড বায়োলজি. সদস্য, ইউনাইটেড স্টেটস ন্যাশনাল অ্যাকাডেমি অব সায়েন্সেস সদস্য, ন্যাশনাল অ্যাকাডেমি অব ইঞ্জিনিয়ারিং, সদস্য, বায়োফিজিক্যাল সোসাইটি. William J. Fry Memorial Award (1984); Joseph H. Holmes Basic Science Pioneer Award of the AIUM (1990); AIUM/WFUMB History of Medical Ultrasound Pioneer Award (1988); University of Illinois Senior Scholar Award; Medal of Special Merit of the Acoustical Society of Japan (1988); Silver Medal in Bioresponse to Vibration of the Acoustical Society of America (1989); Career Achievement Award of the IEEE Engineering in Medicine and Biology Society (1995); 1996 IEEE Edison Medal For creative contributions to the fundamental knowledge of ultrasonic propagation in and interactions with biological media. http://www.ieeeghn.org/wiki/index.php/Floyd_Dunn "সংরক্ষণাগারভুক্ত অনুলিপি"। ৮ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০১৪।  http://www.brl.uiuc.edu/People/floyd_dunn.php "Fellows - D"। IEEE Fellows। IEEE। ২০০৯-০৭-০৭ তারিখে মূল থেকে আর্কাইভ করা। সংগ্রহের তারিখ ২০১০-০১-২৩। Floyd Dunn (Life Fellow) 1980: for contributions to the understanding of the interaction of ultrasonic waves with living tissue
দ্কার-ছাগ-'ফাং-থাং-মা

দ্কার-ছাগ-'ফাং-থাং-মা (ওয়াইলি: dkar-chag 'Phang-thang-ma) ঐতিহাসিকভাবে গুরুত্বপূর্ণ একটি সূচীপত্র বিশেষ যেখানে তিব্বত সাম্রাজ্যের আমলে সংস্কৃত বৌদ্ধগ্রন্থগুলির তিব্বতী ভাষায় অনুবাদকর্ম তালিকাভুক্ত করা রয়েছে। দ্কার-ছাগ-'ফাং-থাং-মা কথাটির অর্থ মধ্য তিব্বতের 'ফাং-থাং অঞ্চলে তৈরী সূচীপত্র। নবম শতাব্দীতে তিব্বত সম্রাটরা এই সূচীপত্র নির্মাণে জন্য অর্থদান করেন। এই প্রকার আরো দুইটি সূচীপত্র ঐ সময় তৈরী হয়েছিল। এগুলি হল দ্কার-ছাগ-ল্দান-দ্কার-মা (ওয়াইলি: dkar-chag lDan-dkar-ma) বা ল্দান-দ্কার অঞ্চলে তৈরী সূচীপত্র এবং দ্কার-ছাগ-ব্সাম-য়াস-ম্ছিম্স-ফু-মা (ওয়াইলি: dkar-chag bSam-yas mChims-phu-ma) বা সম-য়ে বৌদ্ধবিহারে তৈরী সূচীপত্র। এর মধ্যে সম-য়ে বৌদ্ধবিহারে তৈরী সূচীপত্রটি এখনো খুঁজে পাওয়া যায়নি। Halkias, Georgios. 2004. ‘Tibetan Buddhism Registered: An Imperial Catalogue from the Palace Temple of ’Phang-thang.’ Eastern Buddhist, XXXVI, 1 & 2: 46-105. Kawagoe Eshin 川越英真 (2005a). “『パンタン目録』の研究 A Study of dKar chag 'Phang thang ma.” 日本西蔵学会会報 Japanese Association for Tibetan Studies 51: 115 – 131. Kawagoe Eishin 川越英真 (2005b). Dkar chag ʼPhang thang ma. Sendai: 東北インド・チベット研究会Tōhoku Indo-Chibetto Kenkyūkai. Dotson, Brandon. 2007. '‘Emperor’ Mu-rug-btsan and the `Phang thang ma Catalogue.' Journal of the International Association of Tibetan Studies, 3 . pp. 1-25. Herrmann-Pfandt, Adelheid. 2008. Die lHan kar ma: ein früher Katalog der ins Tibetische übersetzten buddhistischen Texte. Wien: Verlag der österreichischen Akademie der Wissenschaften. Yoshimura, Shyuki. 1950. The Denkar-ma: An Oldest Catalogue of the Tibetan Buddhist Canons. Kyoto: Ryukoku University. Lalou, Marcelle. 1953. “Les textes bouddhiques au temps du roi Khri-sroṅ-lde-bcan. Contribution à la bibliographie du Kanjur et du Tanjur.” Journal Asiatique, 241: 313-53.
গৌড় অভিনন্দ

গৌড় অভিনন্দ প্রাচীন বঙ্গদেশের এক সংস্কৃত কবি ছিলেন। শার্ঙ্গধর ১৩৬৩ খ্রিষ্টাব্দে রচিত তার শার্ঙ্গধর-পদ্ধতি নামক গ্রন্থে গৌড় অভিনন্দ রচিত দুইটি শ্লোকের উল্লেখ করেন যার মধ্যে একটি শ্লোকের উল্লেখ শ্রীধরদাস তার সদুক্তিকর্ণামৃত নামক গ্রন্থে করেছেন, কিন্তু তার রচয়িতা হিসেবে তিনি শুভাঙ্গ নামক কবির নাম উল্লেখ করেছেন। এছাড়া গৌড় অভিধা বিহীন অভিনন্দ রচিত আরো দুইটি শ্লোক শার্ঙ্গধর-পদ্ধতি গ্রন্থে, আরো বাইশটি শ্লোক সদুক্তিকর্ণামৃত গ্রন্থে, পাঁচটি শ্লোক কবীন্দ্রবচনসমুচ্চয় গ্রন্থে, দুইটি শ্লোক সন্ধ্যাকর নন্দী রচিত রামচরিত কাব্যে এবং ছয়টি শ্লোক কল্হণের শুক্তিমুক্তাবলীতে উল্লেখ রয়েছে। গৌড় অভিধা বিহীন অভিনন্দ এবং গৌড় অভিনন্দ দুইজনেই একই ব্যক্তি বলে ঐতিহাসিক নীহাররঞ্জন রায় মত দিয়েছেন। বাঙ্গালীর ইতিহাস : আদি পর্ব, নীহাররঞ্জন রায়, দে’জ পাবলিশিং, কলকাতা, চতুর্থ সংস্করণ, অগ্রহায়ণ, ১৪১০ বঙ্গাব্দ, পৃ.৫৮২ আইএসবিএন ৮১-৭০৭৯-২৭০-৩
জ্ঞানশ্রীমিত্র

জ্ঞানশ্রীমিত্র অতীশ দীপঙ্করের সমসাময়িক একজন বিখ্যাত ভারতীয় বৌদ্ধ পণ্ডিত ছিলেন। জ্ঞানশ্রীমিত্র গৌড়ের অধিবাসী ছিলেন। তিনি প্রথম জীবনে হীনযান বৌদ্ধধর্মী হলেও পরবর্তীকালে মহাযান ধর্মমত গ্রহণ করেন। তিনি বিক্রমশীলা বিশ্ববিদ্যালয়ের আচার্য হিসেবেও জীবন অতিবাহিত করেন। তিনি কার্যকারণভাবসিদ্ধি নামক বিখ্যাত গ্রন্থ রচনা করেন। বাঙ্গালীর ইতিহাস : আদি পর্ব, নীহাররঞ্জন রায়, দে’জ পাবলিশিং, কলকাতা, চতুর্থ সংস্করণ, অগ্রহায়ণ, ১৪১০ বঙ্গাব্দ, পৃ.৫৯৫ আইএসবিএন ৮১-৭০৭৯-২৭০-৩
অনিরুদ্ধ (দ্ব্যর্থতা নিরসন)

অনিরুদ্ধ দ্বারা আরও বোঝানো হতে পারেঃ অনিরুদ্ধ (পৌরাণিক চরিত্র) - কৃষ্ণের পৌত্র অনিরুদ্ধ (হিন্দু পণ্ডিত) - পাল সম্রাট বল্লাল সেনের শিক্ষক এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নর্দান রকহুপার পেঙ্গুইন

নর্দান রকহুপার পেঙ্গুইন (Eudyptes c. moseleyi) হল রকহুপার পেঙ্গুইনের উপজাতি। সাউদার্ন রকহুপার পেঙ্গুইন দের সাথে এদের কিছুটা পার্থক্য যে আছে সেটা বর্তমান গবেষণাতে প্রমাণিত হয়েছে। ২০০৯ সালের একটি গবেষণায় জানা গেছে যে নর্দান রকহুপার পেঙ্গুইনদের সংখ্যা ১৯৫০ থেকে ৯০% হ্রাস পেয়েছে। এই জন্যই নর্দান রকহুপার পেঙ্গুইনদের বর্তমানে বিপন্ন প্রজাতির মধ্যে ধরা হয়। রকহুপার পেঙ্গুইনদের সাধারনত দুটি ভাগে ভাগ করা হয়, এদের মধ্যে একটি হল নর্দান রকহুপার পেঙ্গুইন এবং আরেকটি হল সাউদার্ন রকহুপার পেঙ্গুইন। এই দুই জনসংখ্যার মধ্যে কণ্ঠ্য এবং জিনগত পার্থক্য দেখতে পাওয়া যায় ২০০৬ এর গবেষণার পরে। আণবিক ঘড়ি থেকে দেখা যায় যে এদের মধ্যে জিনগত বিকিরণ সাউদার্ন রকহুপার পেঙ্গুইনের থেকে হয় প্রধানত ক্রান্তীয় অঞ্চল থেকে মধ্য প্লেইস্টোসিন জলবায়ুতে পরিবর্তন করবার সময়। কিছু অনুসন্ধান থেকে জানা গেছে যে এই পেঙ্গুইন প্রজাতিটি কারাগুলেন দ্বীপপুঞ্জ থেকে ৬,০০০ কিলোমিটার দূরে গাফ দ্বীপপুঞ্জে তারা সাউদার্ন রকহুপার পেঙ্গুইনের থেকে জিনগত ভাবে আলাদা, যদিও কিছু পেঙ্গুইন তাদের প্রজনন উপনিবেশ থেকে ছত্রভঙ্গ পারে। অনেক অনুসন্ধানকারীরা এখনও এদের বিভক্ত হওয়ার ইতিহাস নিয়ে গবেষণা করছেন। ৯৯% নর্দান রকহুপার পেঙ্গুইন গাফ দ্বীপপুঞ্জ এবং ত্রিস্তান দা কুনহা তে প্রজনন করে যা দক্ষিণ আটলান্টিক মহাসাগরের মধ্যে অবস্থিত। BirdLife International (২০১২)। "Eudyptes moseleyi"। বিপদগ্রস্ত প্রজাতির আইইউসিএন লাল তালিকা। সংস্করণ 2013.2। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jouventin P., Cuthbert R.J., Ottvall R. (2006). Genetic isolation and divergence in sexual traits: evidence for the Northern Rockhopper Penguin Eudyptes moseleyi being a sibling species. Molecular Ecology 15:3413-3423. Banks J., Van Buren A., Cherel Y., Whitfield J.B. (2006). Genetic evidence for three species of Rockhopper Penguins, Eudyptes chrysocome. Polar Biology 30:61-67. de Dinechin, M., Ottvall R., Quillfeldt P. & Jouventin P. (2009). Speciation chronology of northern rockhopper penguins inferred from molecular, geological and palaeoceanographic data. Journal of Biogeography 36(4):693–702. de Dinechin M., Pincemy G., Jouventin P. (2007) A northern rockhopper penguin unveils dispersion pathways in the Southern Ocean Polar Biology. 31(1):113-115 BirdLife International (2008) Species factsheet: Eudyptes moseleyi ওয়েব্যাক মেশিনে আর্কাইভকৃত ৩ জানুয়ারি ২০০৯ তারিখে. Retrieved 16 January 2009. উইকিপ্রজাতিতে-এ বিষয় সম্পর্কিত তথ্য রয়েছে: Eudyptes moseleyi
ইস্টার্ন রকহুপার পেঙ্গুইন

উইকিপ্রজাতিতে-এ বিষয় সম্পর্কিত তথ্য রয়েছে: Eudyptes chrysocome filholi ইস্টার্ন রকহুপার পেঙ্গুইন (Eudyptes chrysocome filholi) যদিও এরা জিনগত ভাবে আলাদা কিন্তু তাও মাঝে মাঝে এদেরকে সাউদার্ন রকহুপার পেঙ্গুইনের উপজাতি বলে ধরা হয় বা গণ্য করা হয়। রকহুপার পেঙ্গুইনদের সাধারনত দুটি ভাগে ভাগ করা হয়, এদের মধ্যে একটি হল নর্দান রকহুপার পেঙ্গুইন এবং আরেকটি হল সাউদার্ন রকহুপার পেঙ্গুইন। এই দুই জনসংখ্যার মধ্যে কণ্ঠ্য এবং জিনগত পার্থক্য দেখতে পাওয়া যায় ২০০৬ এর গবেষণার পরে। আণবিক ঘড়ি থেকে দেখা যায় যে এদের মধ্যে জিনগত বিকিরণ সাউদার্ন রকহুপার পেঙ্গুইনের থেকে হয় প্রধানত ক্রান্তীয় অঞ্চল থেকে মধ্য প্লেইস্টোসিন জলবায়ুতে পরিবর্তন করবার সময়। কিছু অনুসন্ধান থেকে জানা গেছে যে এই পেঙ্গুইন প্রজাতিটি কারাগুলেন দ্বীপপুঞ্জ থেকে ৬,০০০ কিলোমিটার দূরে গাফ দ্বীপপুঞ্জে তারা সাউদার্ন রকহুপার পেঙ্গুইনের থেকে জিনগত ভাবে আলাদা, যদিও কিছু পেঙ্গুইন তাদের প্রজনন উপনিবেশ থেকে ছত্রভঙ্গ পারে। অনেক অনুসন্ধানকারীরা এখনও এদের বিভক্ত হওয়ার ইতিহাস নিয়ে গবেষণা করছেন। E. c. filholi বা ইস্টার্ন রকহুপার পেঙ্গুইন প্রধানত প্রজনন করে প্রিন্স এডয়ার্ড দ্বীপপুঞ্জ, ক্রোজেট দ্বীপপুঞ্জ, কারাগুলেন দ্বীপপুঞ্জ, হার্ড দ্বীপপুঞ্জ, ম্যাকোয়ারি দ্বীপপুঞ্জ, ক্যাম্পবেল দ্বীপপুঞ্জ, অকল্যান্ড দ্বীপপুঞ্জ প্রভৃতি স্থানে। এছাড়াও অ্যান্টিপোড দ্বীপপুঞ্জতে এরা প্রজনন করে। Jonathan Banks, Amy Van Buren, Yves Cherel & James B. Whitfield (২০০৬)। "Genetic evidence for three species of Rockhopper Penguins, Eudyptes chrysocome"। Polar Biology। 30 (1): 61–67। ডিওআই:10.1007/s00300-006-0160-3। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Marc de Dinechin, Richard Ottvall, Petra Quillfeldt & Pierre Jouventin (২০০৯)। "Speciation chronology of rockhopper penguins inferred from molecular, geological and palaeoceanographic data"। Journal of Biogeography। 36 (4): 693–702। ডিওআই:10.1111/j.1365-2699.2008.02014.x। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Jouventin P., Cuthbert R.J., Ottvall R. (2006). Genetic isolation and divergence in sexual traits: evidence for the Northern Rockhopper Penguin Eudyptes moseleyi being a sibling species. Molecular Ecology 15:3413-3423. Banks J., Van Buren A., Cherel Y., Whitfield J.B. (2006). Genetic evidence for three species of Rockhopper Penguins, Eudyptes chrysocome. Polar Biology 30:61-67. de Dinechin, M., Ottvall R., Quillfeldt P. & Jouventin P. (2009). Speciation chronology of northern rockhopper penguins inferred from molecular, geological and palaeoceanographic data. Journal of Biogeography 36(4):693–702. de Dinechin M., Pincemy G., Jouventin P. (2007) A northern rockhopper penguin unveils dispersion pathways in the Southern Ocean Polar Biology. 31(1):113-115
জি বাংলা সিনেমা

জি বাংলা সিনেমা হল ভারতের একটি বাংলা ভাষার কেবল টিভি চ্যানেল, যেটি ২০১২ সালের ২৩ সেপ্টেম্বর চালু করা হয়েছিল। চ্যানেলটি জি নেটওয়ার্ক এর ইসেল গ্রুপ এর অংশ হিসেবে প্রস্তুত করা হয়। এটি চব্বিশ ঘণ্টার জন্য বাংলা সিনেমা সম্প্রচার করা হয়। জি বাংলা ও জি সিনেমা থেকে অনুপ্রাণিত হয়ে এই চ্যানেলের নামকরণ করা হয়। শনিবারে শুধুমাত্র প্রসেনজিত এর ছায়াছবি সম্প্রচার করা হয়ে থাকে। এটি হল ২৪ ঘণ্টা সম্প্রচার করা প্রথম বাংলা ছায়াছবির চ্যানেল।নতুনত্বের অগ্রগামী চ্যানেলটি ২০১৫ সালে এর প্রজেক্ট জি বাংলা সিনেমা অরিজিনালস শুরু করে।এই প্রোজেক্ট এ জি বাংলা সিনেমা চ্যানেলের জন্য সিনেমা তৈরি করা শুরু হয়।এখন পর্যন্ত চ্যানেলটি ৫৩ টির বেশি সিনেমা তৈরি করেছে।এর মাধ্যমে তারা ভিন্ন স্বাদের গল্প উপহার দিয়েছে। নতুন অনেক পরিচালক,অভিনেতা ও মেধা উঠে এসেছে এর মাধ্যমে।এই সিনেমাগুলো পুরনো ভারতীয় বাংলা টেলিফিল্মগুলোর স্মৃতি উসকে দেয়। এছাড়া জি বাংলা সিনেমা শর্ট ফিল্ম তৈরির প্রোজেক্টও শুরু করেছে। পথের পাঁচালী মহাপুরুষ নায়ক চিড়িয়াখানা সোনার কেল্লা হীরক রাজার দেশে দৃষ্টিকোণ জ্যেষ্ঠপুত্র ময়ূরাক্ষী আপন আমার আপন শত্রু মিত্র কিশোর কুমার জুনিয়র পথভোলা অজানা পথ প্রতিশোধ জাতিস্মর খেলাঘর চৌধুরী পরিবার মাটির মানুষ মি. ফান্টুস একাই একশো টক্কর তুমি যে আমার বাবা কেন চাকর মামা ভাগ্নে ফর্স অন্যায় অত্যাচার মায়ের অধিকার ছোট্ট জিজ্ঞাসা বদনাম বস বচ্চন দিওয়ানা শেষ থেকে শুরু অভিমান প্যান্থার হিন্দুস্তান মেরি জান সাথীহারা অসুর বাচ্চা শ্বশুর ইন্সপেক্টর নটিকে দ্য রয়্যাল বেঙ্গল টাইগার বাজি গেম 100%লাভ জোর হাসি খুশি ক্লাব। ককপিট কিডন্যাপ চেম্প টনিক পাসওয়ার্ড পাসওয়ার্ড প্রজাপতি প্রধান খোকাবাবু Sanjhbati. Hiran অভিনীত চলচ্চিত্র: ১।চিরসাথী ২।থাই কারি Soham অভিনীত চলচ্চিত্র: ১।দেখ কেমন লাগে ২।আমার আপনজন ৩।থাই কারি ৪।হারানো প্রাপ্তি জলসা মুভিজ আকাশ ৮ "ZEE launches Bangla movie channel"। ২২ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১৪।  "Zee Bangla Coming soon"। [স্থায়ীভাবে অকার্যকর সংযোগ] "পুজোর আগেই 'শুভ শারদীয়া' বলছেন ঋত্বিক। জানেন কেন?"। NDTVMovies.com (ইংরেজি ভাষায়)। ২০১৯-০৪-১৬ তারিখে মূল থেকে আর্কাইভ করা। সংগ্রহের তারিখ ২০১৯-০৪-১৬।  "মজার 'রান্নায়' মিশবে থ্রিলার, জি বাংলা অরিজিনালসের নতুন সিনেমায়"। NDTVMovies.com (ইংরেজি ভাষায়)। ২০১৯-০৪-১৬ তারিখে মূল থেকে আর্কাইভ করা। সংগ্রহের তারিখ ২০১৯-০৪-১৬।  "গুপীর জীবনে 'সুরে সংক্রান্তি'! তারপর?"। NDTVMovies.com (ইংরেজি ভাষায়)। ২০১৯-০৪-১৬ তারিখে মূল থেকে আর্কাইভ করা। সংগ্রহের তারিখ ২০১৯-০৪-১৬।  "বাসন্তী আর রাধাকে অপহরণ করে মহা ফ্যাসাদে জয়-বীরু"। NDTVMovies.com (ইংরেজি ভাষায়)। ২০১৯-০৪-১৬ তারিখে মূল থেকে আর্কাইভ করা। সংগ্রহের তারিখ ২০১৯-০৪-১৬।
উরুজ মুমতাজ

উরুজ মুমতাজ (উর্দু: عروج ممتاز‎‎) (জন্মঃ ১ অক্টোবর ১৯৮৫ করাচি) হলেন একজন পাকিস্তানি নারী ক্রিকেটার এবং অন্যতম সেরা অল-রাউন্ডার। তিনি (একজন অলরাউন্ডার হিসেবে) পাকিস্তান জাতীয় নারী ক্রিকেট দল এবং এশিয়া এলেভেন ক্রিকেট দলের হয়ে খেলেছেন। তিনি ১টি টেস্ট ম্যাচ, ৩৮টি ওয়ানডে ও ৯টি টুয়েন্টি২০ ম্যাচে অংশগ্রহণ করেছেন। সম্প্রতি তিনি ২০১০ সালের ১০ মে নিউজিল্যান্ড নারী দলের বিরুদ্ধে খেলেছেন। এছাড়াও তিনি জাতীয় দলের অধিনায়ক হিসেবে আইসিসি নারী বিশ্বকাপ ২০০৯ খেলেছেন। সানা মীর http://www.espncricinfo.com/ci/content/player/55104.html http://iccwomensworldcup.yahoo.net/teams-and-players/player-profile/pakistan/urooj-mumtaz.html[স্থায়ীভাবে অকার্যকর সংযোগ]
গন্ধবেণা

গন্ধবেণা (বৈজ্ঞানিক নাম Cymbopogon citratus) হল Poaceae (Grass family) পরিবারের একটি উদ্ভিদ। এর আদি নিবাস দক্ষিণ এশিয়া। বিভিন্ন স্যুপ তৈরীতে এর ব্যবহার দেখা যায়। গন্ধবেণা গন্ধবেণা "Cymbopogon citratus"। জার্মপ্লাজম রিসোর্স ইনফরমেশন নেটওয়ার্ক (জিআরআইএন)। কৃষি গবেষণা পরিসেবা (এআরএস), মার্কিন যুক্তরাষ্ট্রের কৃষি বিভাগ (ইউএসডিএ)। সংগ্রহের তারিখ ২০০৮-০৩-০২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The Plant List: A Working List of All Plant Species"। অক্টোবর ৩১, ২০২০ তারিখে মূল থেকে আর্কাইভ করা। সংগ্রহের তারিখ মে ৮, ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
য়োন-তান-র্গ্যা-ম্ত্শো (দ্ব্যর্থতা নিরসন)

য়োন-তান-র্গ্যা-ম্ত্শো (চতুর্থ দলাই লামা) - চতুর্থ দলাই লামা য়োন-তান-র্গ্যা-ম্ত্শো (জোনাং) - দোল-পো-পা-শেস-রাব-র্গ্যাল-ম্ত্শানের কালচক্র বিষয়ক শিক্ষক এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
য়োন-তান-র্গ্যা-ম্ত্শো (জোনাং)

য়োন-তান-র্গ্যা-ম্ত্শো (তিব্বতি: ཡོན་ཏན་རྒྱ་མཚོ་, ওয়াইলি: yon tan rgya mtsho) (১২৬০-১৩২৭) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন। য়োন-তান-র্গ্যা-ম্ত্শো ১২৬০ খ্রিষ্টাব্দে মধ্য তিব্বতের ম্দোগ (ওয়াইলি: mdog) নামক স্থানে জন্মগ্রহণ করেন। তিনি ম্দার (ওয়াইলি: mdar) বৌদ্ধবিহারে অভিধর্ম পিটক বিষয়ে শিক্ষালাভ করেন। সা-স্ক্যা বৌদ্ধবিহারের তিনি শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শান (ওয়াইলি: shar pa 'jam dbyangs chen po rin chen rgyal mtshan) নামক সা-স্ক্যা ধর্মসম্প্রদায়ের পণ্ডিতের শিষ্যত্ব গ্রহণ করে তার নিকট হেবজ্র তন্ত্র, প্রমাণবার্ত্তিকা, অভিসময়ালঙ্কার ও বোধিচর্যাবতার সম্বন্ধে শিক্ষালাভ করেন। শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শানের জ্যৈষ্ঠ ভ্রাতা য়ে-শেস-রিন-ছেন তাকে কালচক্র তন্ত্র সম্বন্ধে শিক্ষাদান করেন এবং তাকে কুবলাই খানের রাজদরবারে নিয়ে যান। য়োন-তান-র্গ্যা-ম্ত্শো চার বছর পরে ফিরে এসে পুনরায় শার-পা-'জাম-দ্ব্যাংস-ছেন-পো-রিন-ছেন-র্গ্যাল-ম্ত্শানের নিকট কালচক্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। এরপর গুরুর উপদেশে ১২৯০ খ্রিষ্টাব্দে তিনি জো-নাং বৌদ্ধবিহার যাত্রা করে ঐ বৌদ্ধবিহারের প্রধান লামা কুন-স্পাংস-থুগ্স-র্জে-ব্র্ত্সোন-গ্রুস নামক বিখ্যাত পণ্ডিতের নিকট শিক্ষালাভ করেন। কুন-স্পাংস-থুগ্স-র্জে-ব্র্ত্সোন-গ্রুসের মৃত্যু হলে তিনি তার শিষ্য ও জো-নাং বৌদ্ধবিহারের পরবর্তী প্রধান লামা ব্যাং-সেম্স-র্গ্যাল-বা-য়ে-শেসের নিকট শিক্ষালাভ করেন এবং ১৩১৯ খ্রিষ্টাব্দে ঐ বৌদ্ধবিহারের প্রধান লামা নির্বাচিত হয়ে সাত বছর ঐ পদে থাকেন। ১৩২৬ খ্রিষ্টাব্দে তিনি তার শিষ্য দোল-পো-পা-শেস-রাব-র্গ্যাল-ম্ত্শানকে ঐ বৌদ্ধবিহারের পরবর্তী প্রধান লামা নির্বাচন করেন। Stearns, Cyrus (আগস্ট ২০০৮)। "Yonten Gyatso"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৪-০৮।
য়ে-শেস-রিন-ছেন

য়ে-শেস-রিন-ছেন (ওয়াইলি: ye shes rin chen) (১২৪৮-১২৯৪) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন। কালচক্র বিষয়ক তার অগাধ পান্ডিত্যের জন্য তিনি দুস-'খোর-বা (ওয়াইলি: Dus 'khor ba) নামক উপাধি লাভ করেন। য়ে-শেস-রিন-ছেন ১২৪৮ খ্রিষ্টাব্দে মধ্য তিব্বতে জন্মগ্রহণ করেন। তার পিতার নাম ছিল ফ্যুগ-পো-র্জে-ব্ত্সুন-স্ক্যাব্স (ওয়াইলি: phyug po rje btsun skyabs)। ১২৭৫ খ্রিষ্টাব্দে তিনি 'গ্রো-ম্গোন-ছোস-র্গ্যাল-'ফাগ্স-পা নামক বিখ্যাত তিব্বতী বৌদ্ধ পণ্ডিতের সঙ্গে ইউয়ান মঙ্গোলনেতা কুবলাই খানের রাজসভায় যাত্রা করেন এবং দীর্ঘদিন ধর্মীয় উপদেষ্টা হিসেবে ঐ রাজসভায় অধিষ্ঠিত থাকেন। ১২৮৬ খ্রিষ্টাব্দে তাকে সমগ্র ইউয়ান সাম্রাজ্যের ধর্মশিক্ষক বা দিশি (帝師) হিসেবে নিযুক্ত করা হয়। তার উল্লেখযোগ্য দুইজন শিষ্য ছিলেন কুন-স্পাংস-থুগ্স-র্জে-ব্র্ত্সোন-গ্রুস এবং ব্যাং-সেম্স-র্গ্যাল-বা-য়ে-শেস নামক জো-নাং বৌদ্ধবিহারের দুইজন প্রধান লামা। Ronis, Jann (ফেব্রুয়ারি ২০১০)। "Yeshe Rinchen"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৪-০৮।
বিশ্বতত্ত্বের সময়রেখা

বিশ্বতত্ত্বের ঘটনাপঞ্জি বিশ্বতত্ত্বের ইতিহাসের ঘটনাসমূহকে ধারাবাহিকভাবে উপস্থাপন করবে। আধুনিক আবিষ্কার ও উন্নয়নসমূহ হয়েছে ভৌত বিশ্বতত্ত্ব নামক বিষয়। খ্রিস্টপূর্ব ৩য় শতাব্দী: সামোস-এর আরিস্তার্কুস একটি সূর্যকেন্দ্রিক মহাবিশ্বের প্রস্তাব করেন। খ্রিস্টীয় ২য় শতাব্দী: টলেমি একটি পৃথিবীকেন্দ্রিক মহাবিশ্বের প্রস্তাব করেন যে মতে সব তারা ও জ্যোতিষ্কসমূহ পৃথিবীকে কেন্দ্র করে ঘুরছে। ৫০০ খ্রিষ্টাব্দের পর: কয়েকজন জ্যোতির্বিদ সূর্যকেন্দ্রিক মহাবিশ্বের প্রস্তাব করেন। এদের মধ্যে আছেন: আর্যভট্ট, ভাস্কর, ইব্‌ন আল-শাতির এবং কোপারনিকাস। ১৫৭৬: টমাস ডিগ্‌জ্‌ (Thomas Digges) কোপারনিকাসের বিশ্বতাত্ত্বিক নকশার সংস্কার করেন। তিনি কোপারনিকাসের নকশার বাইরের ধারটি অপসারণ করে তার স্থানে তারাসমৃদ্ধ একটি বহির্বিশ্বের নকশা তৈরি করেন। ১৬১০: ইয়োহানেস কেপলার রাতের আকাশ পর্যবেক্ষণের মাধ্যমে বলেন যে মহাবিশ্ব মোটেই সসীম নয়। ১৬৮৭: স্যার আইজাক নিউটনের ভৌত বলবিদ্যার তত্ত্বসমূহ বৃহৎ পরিসর বস্তুসমূহের গতির ব্যাখ্যা প্রদানে সমর্থ হয়। ১৭২০: এডমুন্ড হেলি অলবার্সের হেঁয়ালির একটি আদি রূপ উপস্থাপন করেন। ১৭৪৪: জঁ-ফিলিপ দ্য শেসো (Jean-Philippe de Cheseaux)-ও ওলবার্সের কূটাভাসের একটি আদি রূপ উপস্থাপন করেন। ১৭৯১: এরাসমাস ডারউইন পর্যায়োক্রমে প্রসারণশীল এবং সংকোচনশীল মহাবিশ্বের মডেল সম্বন্ধে প্রথম লিখলেন। ১৮২৬: হাইনরিখ ভিলহেল্‌ম অলবার্স তার বিখ্যাত অলবার্সের হেঁয়ালি উপস্থাপন করেন। ১৮৪৮: এডগার অ্যালান পো প্রথম অলবার্সের কূটাভাসের একটি সঠিক সমাধান দেন। তার নিবন্ধে তিনিও মহাবিশ্বের সম্প্রসারণ ও প্রসারণ প্রস্তাব করেন। মহা বিস্ফোরণের কালপঞ্জি "দ্য হিস্টরি অফ সাইন্স অ্যান্ড টেকনোলজি: অ্যা ব্রাউসার'স গাইড টু দ্য গ্রেট ডিসকাভারিস, ইনভেনশন্‌স, অ্যান্ড দ্য পিপ্‌ল হু মেইড দেম ফ্রম দ্য ডন অফ টাইম টু টুডে"। - বাঞ্চ, ব্রায়ান এবং আলেকজান্ডার হেলেম্যান্‌স (আইএসবিএন: ০-৬১৮-২২১২৩-৯)
কুন-স্পাংস-থুগ্স-র্জে-ব্র্ত্সোন-গ্রুস

কুন-স্পাংস-থুগ্স-র্জে-ব্র্ত্সোন-গ্রুস (ওয়াইলি: kun spangs thugs rje brtson grus) (১২৪৩-১৩১৩) কালচক্র বিষয়ক একজন বিখ্যাত তিব্বতী বৌদ্ধ পণ্ডিত ছিলেন। কুন-স্পাংস-থুগ্স-র্জে-ব্র্ত্সোন-গ্রুস ১২৪৩ খ্রিষ্টাব্দে মধ্য তিব্বতের ম্দোগ (ওয়াইলি: mdog) নামক স্থানে জন্মগ্রহণ করেন। র্ক্যাং-'দুর (ওয়াইলি: rkyang 'dur) বৌদ্ধবিহারের শিক্ষাকালীন তিনি কালচক্র তন্ত্র ও বিমলপ্রভা নামক টীকাভাষ্য সম্বন্ধে শিক্ষালাভ করেন। এরপর ম্খা'-স্প্যোদ-ব্দে-ল্দান (ওয়াইলি: mkha' spyod bde ldan) নামক স্থানে অবস্থিত বিহারে তিনি কালচক্র বিষয়ক গ্রন্থ রচনা করেন। স্ক্যিদ-ফুগ-ব্দে-ল্দান (ওয়াইলি: skyid phug bde ldan) নামক স্থানে অবস্থিত বিহারে তিনি মার্গফল সম্বন্ধীয় একটি গ্রন্থ রচনা করেন। ১২৯৪ খ্রিষ্টাব্দে তিনি জো-নাং বৌদ্ধবিহার প্রতিষ্ঠা করেন ও এই বিহারের প্রধান লামা হিসেবে অধিষ্ঠিত হন। তিনি তার শিষ্য ব্যাং-সেম্স-র্গ্যাল-বা-য়ে-শেসকে এই বিহারের পরবর্তী প্রধান লামা হিসেবে নির্বাচন করেন। Stearns, Cyrus (আগস্ট ২০০৮)। "Tukje Tsondru"। The Treasury of Lives: Biographies of Himalayan Religious Masters। সংগ্রহের তারিখ ২০১৪-০৪-০৮।